നൂറുകണക്കിനാളുകള് കൊല്ലപ്പെട്ടെന്ന് എത്യോപ്യ ടിഗ്രൈ സേന കംബോല്ച പിടിച്ചു ആഡിസ് അബാബ ടിഗ്രൈയിലെ സായുധ സേന പിടിച്ചെടുത്ത കംബോല്ച നഗരത്തില് നൂറിലധികം യുവാക്കള് കൊല്ലപ്പെട്ടെന്ന് എത്യോപ്യന് സൈന്യം. ടിഗ്രൈയുടെ മുന്നേറ്റത്തില് ആശങ്കയറിയിച്ച് അമേരിക്ക രംഗത്തെത്തിയതിന് പിന്നാലെയാണ് സുപ്രധാന നഗരമായ കംബോല്ച സായുധ സംഘം പിടിച്ചെടുത്തതും ഇവിടെ കൂട്ടക്കുരുതി നടന്നുവെന്ന സൈന്യത്തിന്റെ ആരോപണവും ഉയരുന്നത്. കംബോല്ചയിലെ കൂട്ടക്കുരുതി ആരോപണത്തെ കുറിച്ച് ഇതുവരെ ടിഗ്രൈ സൈന്യമായ ടി പി എല് എഫ് പ്രതികരിച്ചിട്ടില്ല. സാധാരണക്കാര് കൊല്ലപ്പെട്ടു ഞായറാഴ്ച രാത്രിയാണ് ടി പി എല് എഫ് അംഹാര പ്രവിശ്യയിലെ സുപ്രധാന നഗരം പിടിക്കാനെത്തിയത്. സൈന്യവുമായുള്ള ഏറ്റുമുട്ടലിന് പിന്നാലെയാണ് സാധാരണക്കാരായ നൂറിലധികമാളുകളെ കൊലപ്പെടുത്തിയതെന്ന് സര്ക്കാര് ആരോപിച്ചു. അതേസമയം, കംബോല്ച നഗരം പിടിച്ചെടുത്തുവെന്ന ടി പി എല് എഫിന്റെ അവകാശ വാദം അംഗീകരിച്ചുകൊടുക്കാന് സര്ക്കാര് തയ്യാറായിട്ടില്ല. തലസ്ഥാനമായ ആഡിസ് അബാബയില് നിന്ന് 380 കിലോമീറ്റര് അകലെയുള്ള നഗരമാണ് കംബോല്ച. ഞായറാഴ്ച രാത്രി തുടങ്ങിയ ഏറ്റുമുട്ടല് ഇന്നലെ രാവിലെയും തുടര്ന്നു. സാധാരണക്കാര് വ്യക്തമാക്കി. ഞായറാഴ്ച അര്ധരാത്രിയോടെ വ്യോമാക്രണവും ശക്തമായിരുന്നു. അതേസമയം, സൈന്യവും ടി പി എല് എഫും തമ്മിലുള്ള ഏറ്റുമുട്ടലിനിടെയാണോ സാധാരണക്കാര് കൊല്ലപ്പെട്ടതെന്നും സംശയുമുണ്ട്. ടി പി എല് എഫിന്റെ ആക്രമണത്തിനെതിരെ പ്രതികരിക്കാന് അന്താരാഷ്ട്ര സമൂഹം തയ്യാറാകണമെന്ന് എത്യോപ്യന് സര്ക്കാര് ആവശ്യപ്പെട്ടു. ടി പി എല് എഫ് മുന്നേറ്റം എത്യോപന് സര്ക്കാറിനെതിരെ ടി പി എല് എഫ് നടത്തുന്ന ഏറ്റവും ശക്തമായ മുന്നേറ്റമാണ് കംബോല്ചയില് നടന്നത്. പ്രവിശ്യയിലെ ഏറ്റവും സുപ്രധാന നഗരം എന്ന നിലയില് ടി പി എല് എഫിന്റെ വിജയം എത്യോപ്യന് സൈന്യത്തെ ആശങ്കയിലാക്കിയിട്ടുണ്ട്. കനത്ത ആക്രമണത്തോടെയല്ലാതെ ടിഗ്രൈ സൈന്യത്തെ തുരത്താന് സാധിക്കില്ലെന്ന് വ്യക്തമായിട്ടുണ്ട്. ടിഗ്രൈയില് രണ്ടാഴ്ചയായി സൈന്യം വ്യോമാക്രമണമടക്കമുള്ള നടപടിയുമായി മുന്നോട്ടുപോകുകയായിരുന്നു. ടി പി എല് എഫിന്റെ ആയുധ ശേഖരങ്ങളും മറ്റും തകര്ത്തുവെന്ന് സര്ക്കാര് അവകാശപ്പെട്ടപ്പോള് സാധാരണക്കാര് കൊല്ലപ്പെട്ടുവെന്നായിരുന്നു ടിഗ്രൈ സായുധ സേന ആരോപിച്ചത്. എന്നാല്, ഇതിനിടെ സൈന്യത്തെ ഞെട്ടിച്ചുകൊണ്ടാണ് അംഹാര പിടിച്ചെടുക്കാന് മുന്നേറ്റം നടന്നത്. ടിഗ്രൈയുടെ അവകാശവാദവുമായി ബന്ധപ്പെട്ടാണ് കഴിഞ്ഞ വര്ഷം സൈന്യം സായുധ സംഘത്തിനെതിരെ ആക്രമണം നടത്തിയത്. ഇത് ഇരുവരും തമ്മിലുള്ള ശക്തമായ ഏറ്റുമുട്ടലിലേക്ക് നീങ്ങിയതോടെ ആയിരങ്ങളാണ് കൊല്ലപ്പെട്ടത്. അംഹാര മേഖല പിടിച്ചെടുക്കാനായാല് ടി പി എല് എഫിന് തലസ്ഥാനമായ എത്യോപ്യയിലേക്കുള്ള കടന്നുകയറ്റം എളുപ്പമാകും. വിമതര്ക്കെതിരെ പൊരുതാന് ആഹ്വാനം ആഡിസ് അബാബ സുപ്രധാന നഗരങ്ങള് പിടിച്ചെടുത്ത് ശക്തമായ വെല്ലുവിളി ഉയര്ത്തുന്ന ടി പി എല് എഫിനെതിരെ പോരാട്ടം ശക്തമാക്കാന് എത്യോപ്യന് പ്രധാനമന്ത്രി അബി അഹ്മദ് വീണ്ടും ആഹ്വാനം ചെയ്തു. വിമതര്ക്കെതിരെ ആയുധമെടുക്കാനും രാജ്യത്തെ സംരക്ഷിക്കാനുമാണ് ഫേസ്ബുക്കിലൂടെ അബി ജനങ്ങളോട് അഭ്യര്ഥിച്ചത്. ടി പി എല് എഫ് മുന്നേറ്റത്തിന് പിന്നാലെ അംഹാരയിലെ മുഴുവന് സര്ക്കാര് സ്ഥാപനങ്ങളും അടച്ചുപൂട്ടാനും യുദ്ധ മുന്നേറ്റത്തില് പങ്കാളിയാകാനും അദ്ദേഹം ആവശ്യപ്പെട്ടിട്ടുണ്ട്. യുദ്ധത്തിന് തയ്യാറാകണമെന്നാണ് മുന്നറിയിപ്പ്. സ്വപ്ന സുരേഷ് ജാമ്യത്തില് പുറത്തിറങ്ങി മോചനം ഒരു വര്ഷത്തിനും നാല് മാസത്തിനും ശേഷം അധ്യാപകനോട് മാറി നില്ക്കാന് എം ജി യൂനിവേഴ്സിറ്റിക്ക് നിര്ദേശം നല്കും ഗവേഷക വിദ്യാര്ഥിനിക്ക് നീതി ഉറപ്പാക്കുമെന്നും മന്ത്രി ആര് ബിന്ദു കെ എസ് ആര് ടി സി പണിമുടക്ക് ഇന്നും തുടരുന്നു പെരുവഴിയിലായി യാത്രക്കാര് സംസ്ഥാനം ഇന്ധന നികുതി കുറക്കണം കോണ്ഗ്രസ് മറ്റന്നാള് ചക്രസ്തംഭന സമരം നടത്തുമെന്ന് കെ സുധാകരന് സഹോദരി ഭര്ത്താവിനെ ആക്രമിച്ചത് മതം മാറാന് ആവശ്യപ്പെട്ട് ചിറയന്കീഴ് സംഭവത്തില് കൂസലില്ലാതെ പ്രതിയുടെ കുറ്റസമ്മതം സുല്ത്താന് ബത്തേരി തിര. കോഴക്കേസ്: കെ സുരേന്ദ്രനേയും സി കെ ജാനുവിനേയും ഉടന് ചോദ്യം ചെയ്തേക്കും